WIIK ส่งบ.ย่อยลงนามสัญญาออกแบบ-ก่อสร้าง-เดินระบบผลิตน้ำประปา มูลค่า 680 ลบ.
WIIK ส่งบ.ย่อยลงนามสัญญาออกแบบ-ก่อสร้าง-เดินระบบผลิตน้ำประปา มูลค่า 680 ลบ.
26 ธ.ค. 2562

เมื่อวันที่ 25 ธันวาคม 2562 บริษัท วิค วอเตอร์ จำกัด หรือ WW ซึ่งเป็นบริษัทย่อยใน บริษัท วิค จำกัด (มหาชน) หรือ WIIK (ถือหุ้น 100%) โดยมีนายวิบูลย์ แสงวิทยานนท์ ประธานเจ้าหน้าที่บริหารของ WIIK และนายกรรณ ศิริภัทสร์ กรรมการผู้จัดการ ของ WW เข้าลงนามใน “สัญญาออกแบบก่อสร้างและเดินระบบผลิตน้ำประปา” กับบริษัท นวนคร แอสเซส จำกัด โดยนางวลี เทพหัสดิน ณ อยุธยา ซึ่งประกอบธุรกิจผลิตและจำหน่ายน้ำประปาให้แก่โครงการพื้นที่อุตสาหกรรมชุมนุมทรัพย์ ตำบลคลองหนึ่ง อำเภอคลองหลวง จังหวัดปทุมธานี
โครงการดังกล่าวมีความต้องการในการใช้น้ำประปาไม่น้อยกว่า 10,500 ลูกบาศก์เมตรต่อวัน โดย WW สามารถสร้างกำลังการผลิตได้สูงสุด 14,000 ลูกบาศก์เมตรต่อวัน  ด้วยระยะเวลาสัญญาไม่น้อยกว่า 20 ปี
นอกจากนี้บริษัท วิค วอเตอร์ จำกัด ยังลงนามในสัญญาออกแบบก่อสร้าง, จ้างเชื่อมท่อและติดตั้งท่อ HDPE และก่อสร้างสถานีสูบน้ำดิบจากคลองเชียงรากน้อยมายังระบบผลิตน้ำประปาดังกล่าว คิดเป็นมูลค่ารายได้ขั้นต่ำรวมสองสัญญาไม่น้อยกว่า 680 ล้านบาทตลอดอายุสัญญา และคาดว่าจะเริ่มรับรู้รายได้ในไตรมาสที่ 1 ปี 2563 เป็นต้นไป